Francesc Escribano Royo

Francesc Escribano i Royo, Paco Escribano izenez ere ezaguna (Vilanova i la Geltrú, Garraf, 1958ko apirilaren 9a), kazetari eta unibertsitateko irakasle katalana da. 1958an jaio zen Vilanova i la Geltrun, Garraf eskualdean. Irakaskuntzan interesatua, Ikus-entzunezko Komunikazioko irakasle elkartua izan da Bartzelonako Unibertsitate Autonomoan.

Televisión Españolan hasi zuen bere karrera profesionala, eta 1984an Kataluniako Telebista-n hasi zen, 30 minutuko erreportaje-saioko hasierako taldeko kide gisa, 1992ra arte. Une hartatik aurrera, Joan Úbedarekin batera, Kataluniako Telebista Formatu Berrien Sailerako telebista-saio berriak sortzeaz arduratu ziren, eta kolaboratzaile izan ziren Programa hauetan: Ciutadans, El canguro, Las cosas como son, Vida privada eta Bellvitge Hospital. Ondoren,  Veterinaris (Albaitariak) eta Jutjats (Epaitegiak) bezalako dokumentalak ekoizten zituen etapa zuzendu zuen. 2000n Programetako Zuzendari izendatu zuten, eta 2004tik 2008ra Kataluniako Telebistako zuzendaria izan zen. Minoria absoluta (Gutxiengo absolutua) irrati-saioko taldekidea ere izan zen, eta izen bereko produkzio-etxea zuzentzen du.

Kazetari lanetan, Ondas saria eman zioten Ciutadans programagatik (1994) eta Les coses com són  programagatik (1996). 2000an, Joan Úbedarekin batera, Kataluniako Generalitateak emandako Kazetaritza Sari Nazionala jaso zuen.

 Idazlana 
Liburu hauen egilea da:

 1999: Descalç sobre la terra vermella. Vida del bisbe Pere Casaldàliga (Lur gorriaren gaineko oinutsik. Pedro Casaldàliga gotzainaren bizitza)
 2001: ompte enrere. La història de Salvador Puig Antich (Atzerako kontaketa. Salvador Puig Antich-en historia)
 2013: Desenterrant el silenci. Antoni Benaiges. el mestre que va prometre el mar. (Isiltasuna lurpetik ateratzen. Antoni Benaiges. itsasoa agindu zuen maisua). 2022ko El mestre que va prometre el mar filma egiteko erabili zen gero.

Pere Casaldàligari buruzko bere liburuak Gaziel saria jaso zuen eta 2013. urtean estreinatutako izen bereko miniseriea ekarri zuen. Salvador Puig Antichi buruzko liburua izan zuen oinarri Manuel Huerga Salvadorren (Puig Antich) filma egiteko.

 Erreferentziak 

 Ikus, gainera 

 El mestre que va prometre el mar

 Kanpo estekak 

 Francesc Escribanori elkarrizketa Televisión de Catalunyara  artxibatua .
 Francesc Escribanoren informazioa Kataluniako Generalitatearen webgunean. 2007-10-01ean artxibatua .

Kategoria:1958ko jaiotzak
Kategoria:Bartzelonako Unibertsitate Autonomoaren irakasleak
Kategoria:Gizabanako biziak